**NEPRIKLAUSOMO AUDITORIAUS IŠVADA**

*UAB X  
[adresas]*

*Lietuvos kino centrui prie Kultūros ministerijos  
Zigmanto Sierakausko g. 15, LT-03105 Vilnius*

**Išvada apie filmo [*filmo pavadinimas*] gamybos išlaidų atitiktį Lietuvos Respublikos Pelno mokesčio įstatymo 172 straipsnyje nustatytiems reikalavimams**

**Nuomonė**

Mes atlikome UAB X (toliau – Filmo gamintojas) sukurto filmo, kurio darbinis pavadinimas [*filmo pavadinimas*](toliau – Filmas), kurio gamybos laikotarpis – nuo 2017 m. yy mėn. xx d. iki 2017 m. yy mėn. xx d., gamybos išlaidų ataskaitoje (toliau – Filmo gamybos išlaidų ataskaita) pateiktų gamybos išlaidų atitikties įvertinimą Lietuvos Respublikos Pelno mokesčio įstatymo 172 straipsnyje nustatytiems reikalavimams (toliau – auditas).

Mūsų nuomone, per Filmo gamybos laikotarpį nuo 2017 m. yy mėn. xx d. iki 2017 m. yy mėn. xx d. Filmo gamintojo patirtos ir to paties laikotarpio Filmo gamybos išlaidų ataskaitoje nurodytos gamybos išlaidos visais reikšmingais atžvilgiais atitinka Lietuvos Respublikos Pelno mokesčio įstatymo 172 straipsnyje nustatytus reikalavimus.

**Nuomonės pagrindas**

Auditą atlikome pagal tarptautinius audito standartus (TAS). Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė už Filmo gamybos išlaidų auditą“. Esame nepriklausomi nuo Filmo gamintojo pagal etikos reikalavimus, kurie taikomi mūsų atliekamam Filmo auditui pagal Tarptautinių buhalterių etikos standartų valdybos išleistą Buhalterių profesionalų etikos kodeksą (toliau – TBESV kodeksas) ir Lietuvos Respublikos audito įstatymo reikalavimus, susijusius su auditu Lietuvos Respublikoje, ir įvykdėme kitus etikos reikalavimus, susijusius su šiais reikalavimais. Mes tikime, kad mūsų surinkti audito įrodymai yra pakankami ir tinkami auditoriaus nuomonei pagrįsti.

**Dalyko pabrėžimas – apskaitos principas ir ataskaitų platinimo bei naudojimo apribojimas**

Atkreipiame dėmesį, kad čia pateikta Filmo gamybos išlaidų ataskaita yra parengta pagal Lietuvos kino centro prie Kultūros ministerijos reikalavimus, susijusius su paraiškos dėl Filmą kvalifikuojančios pažymos išdavimu, bei Pelno mokesčio įstatymo 172 straipsnyje ir LR Kultūros ministro bei LR Finansų ministro 2013 m. gruodžio 20 d. įsakymu Nr. ĮV-892/1k-406 patvirtintos „Pažymos apie filmo gamintojui neatlygintinai suteiktų lėšų naudojimo atitiktį Lietuvos Respublikos Pelno mokesčio įstatymo 172 straipsnyje nustatytiems reikalavimams išdavimo tvarkos“ apraše nurodytas sąlygas ir reikalavimus. Parengta Filmo gamybos išlaidų ataskaita Filmo gamintojas naudojasi, siekdamas laikytis aukščiau nurodytų Lietuvos Respublikos Pelno mokesčio įstatymo 172 straipsnyje nustatytų reikalavimų. Todėl Filmo gamybos išlaidų ataskaita gali būti netinkama naudoti kitais tikslais. Mūsų auditoriaus išvada bei kartu su ja pateikiama audito ataskaita yra skirtos tik Filmo gamintojui ir Lietuvos kino centrui prie Kultūros ministerijos, todėl jos negali būti platinamos ir jų negali naudoti jokios kitos šalys. Dėl šio dalyko savo nuomonės nemodifikuojame.

**Filmo gamintojo atsakomybė už Filmo gamybos išlaidų ataskaitą**

Filmo gamintojas atsako už Filmo gamybos išlaidų tinkamą apskaitą ir Filmo gamybos išlaidų ataskaitos parengimą pagal Lietuvos Respublikos Pelno mokesčio įstatymo 172 straipsnyje nustatytus reikalavimus ir Lietuvos kino centro prie Kultūros ministerijos reikalavimus dėl Filmo gamybos išlaidų ataskaitos parengimo, ir tokią vidaus kontrolę, kokia, Filmo gamintojo nuomone, yra būtina Filmo gamybos išlaidų ataskaitai parengti be reikšmingų iškraipymų dėl apgaulės ar klaidos.

Už valdymą atsakingi asmenys privalo prižiūrėti Filmo gamintojo rengiamos Filmo gamybos išlaidų ataskaitos rengimo procesą.

**Auditoriaus atsakomybė už Filmo gamybos išlaidų auditą**

Mūsų tikslas yra gauti pakankamą užtikrinimą dėl to, ar Filmo gamybos išlaidų ataskaita nėra reikšmingai iškraipyta dėl apgaulės ar klaidos, ir išleisti auditoriaus išvadą, kurioje pateikiama mūsų nuomonė. Pakankamas užtikrinimas – tai aukšto lygio užtikrinimas, o ne garantija, kad reikšmingą iškraipymą, jeigu jis yra, visada galima nustatyti per auditą, kuris atliekamas pagal tarptautinius audito standartus. Iškraipymai, kurie gali atsirasti dėl apgaulės ar klaidos, laikomi reikšmingais, jeigu galima pagrįstai numatyti, kad atskirai ar kartu jie gali turėti didelės įtakos vartotojų ekonominiams sprendimams, priimamiems remiantis Filmo gamybos išlaidų ataskaita.

Atlikdami auditą pagal tarptautinius audito standartus, viso Filmo audito metu priėmėme profesinius sprendimus ir laikėmės profesinio skepticizmo principo. Mes taip pat:

* nustatėme ir įvertinome Filmo gamybos išlaidų ataskaitos reikšmingo iškraipymo dėl apgaulės ar klaidos riziką, suplanavome ir atlikome audito procedūras kaip atsaką į tokią riziką ir surinkome pakankamų tinkamų audito įrodymų mūsų nuomonei pagrįsti Reikšmingo iškraipymo dėl apgaulės neaptikimo rizika yra didesnė nei reikšmingo iškraipymo dėl klaidų neaptikimo rizika, nes apgaule gali būti sukčiavimas, klastojimas, tyčinis praleidimas, klaidingas aiškinimas arba vidaus kontrolių nepaisymas;
* supratome vidaus kontrolę, susijusią su Filmo gamybos išlaidų ataskaitos auditu, kad galėtume suplanuoti konkrečiomis aplinkybėmis tinkamas audito procedūras, o ne tam, kad galėtume pareikšti nuomonę apie Filmo gamintojo vidaus kontrolę;
* įvertinome taikomų apskaitos metodų tinkamumą ir Filmo gamintojo vadovybės atliekamų apskaitinių įvertinimų ir jos atskleistos susijusios informacijos pagrįstumą;
* įvertinome bendrą Filmo gamybos išlaidų ataskaitos pateikimą, struktūrą ir turinį, įskaitant atskleidimus, ir tai, ar Filmo gamybos išlaidų ataskaitoje pateikti pagrindžiantys sandoriai ir įvykiai taip, kad atitiktų teisingo pateikimo koncepciją.

Be visų kitų dalykų, mes informavome už valdymą atsakingus Filmo gamintojo asmenis dėl suplanuotos audito apimties ir atlikimo laiko bei reikšmingų audito pastebėjimų, įskaitant svarbius vidaus kontrolės trūkumus, jeigu juos nustatėme audito metu.

[Auditoriaus vardas, pavardė] [Audito įmonės pavadinimas]

[Auditoriaus pažymėjimo Nr. ] [Audito įmonės pažymėjimo Nr. ]

[Data]